Lugupeetud /*lapsevanema nimi*/!

Kutsume Teie /lapse sünniaasta/. aastal sündinud last osalema **laste ohuteadlikkuse uuringus**. Uuringu tellijaks on Päästeamet ning seda viib 2024. aasta aprillis ja mais läbi Turu-uuringute AS. Uuringu eesmärk on saada ülevaade laste teadlikkusest tule- ja veeohtudest ning ohtude ennetamise võimalustest. Uuringu tulemused on sisendiks Päästeametile lastele suunatud teavitustöö planeerimisel.

**Uuringu sihtrühmaks on 6**–**14-aastased lapsed**. Teie pere on uuringu valimisse sattunud Rahvastikuregistrist tehtud juhuvalikuga. Kokku soovime uuringuga vastuseid koguda 450-lt lapselt.

**Tagame kõigi uuringus osalejate konfidentsiaalsuse** – tellijale ei edastata uuringus valimisse sattunud inimeste nimesid ega muid kontaktandmeid, samuti ei seostata ühtegi vastust vastaja isikuga (tulemusi analüüsitakse suuremate gruppide (nt kõik poisid või kõik tüdrukud) kaupa). Teie kontaktandmeid kasutatakse vaid selle konkreetse uuringu läbiviimiseks ning ei edastata kolmandatele osapooltele. Peale uuringu lõppu kõigi uuringus osalenute kontaktandmed kustutatakse.

**Küsitlusele vastamine toimub silmast silma intervjuuna. Intervjuu läbiviimiseks võtab Teiega ühendust Turu-uuringute AS-i küsitleja**. Juhul, kui registriandmetes on olemas Teie telefoninumber, võib küsitleja Teiega külastuse kokku leppida telefoni teel. Kui Teie kohta registriandmetes kehtiv telefoninumber puudub, võib küsitleja Teid külastada Teie kodusel aadressil. Küsitlejaks on Turu-uuringute AS-i asjakohase väljaõppe saanud inimene, kellel on kaasas Turu-uuringute AS-i töötõend või volikiri.

Uuringu küsimustele vastamine ei nõua mingeid eriteadmisi. Küsitluse käigus näidatakse lastele pilte tule ja veega seotud ohuolukordadest, et hinnata kas lapsed pildil kujutatud ohuolukorrad ära tunnevad. Vastamine võtab aega ligikaudu 15 minutit (sõltuvalt lapse vanusest ning vastamise kiirusest).

**Teie lapse osavõtt uuringust on vabatahtlik. Juhul, kui Te pole oma lapse osalemisega uuringus nõus või Teie laps ei soovi uuringus osaleda, palume Teil keeldumisest anda teada siin: keeldumise link.** Uuringus osalemisest on võimalik keelduda igal ajahetkel, sh oma nõusolek tagasi võtta peale intervjuu toimumist (nõusolekut on võimalik tagasi võtta kuni 31.05.2024, mil uuringus osalejate isikuandmed kustutatakse ja andmed anonümiseeritakse).Siiski loodame, et nõustute oma lapse osalemisega uuringus, sest vaid nii saame laste teadlikkusest tule- ja veeohtude ennetamise võimalustest adekvaatse pildi!

Rohkem infot uuringu ning valimisse võetud inimeste isikuandmete töötlemise kohta kohta leiate siit: veebiaadress

Loodame, et küsitluses osalemine on Teie lapse jaoks meeldiv ja huvitav!

Ette tänades,

Küsitlusjuhi kontaktid (nimi, telefon, e.mail)

Turu-uuringute AS